Хәбиб Багаев

Хәбиб Сәмигулла улы Багаев () — дәүләт эшлеклесе, 1896 елда Уфа губернасының Бәләбәй өязе Слак авылында дөньяга килә.
Белеме буенча икътисадчы. Ташкәнт университетын тәмамлагач, 1926 – 1936 елларда Татрабфакта укытучы, уку бүлеге мөдире һәм директор булып эшли. 
1938 елдан ТАССР «Сугышчан алласызлар» берлеге Республика советы рәисе. 1944-1949 елларда ТАССР Халык комиссарлары шурасы каршында дини культ эшләре буенча Вәкил. 
Ул урында эшләгән вакытта Багаев дини оешмаларга карата тиешле кырыслык күрсәтмәгән. Мәсәлән, ул вакытта Казанда мөселман зиратларында дини бәйрәмнәр (Корбан бәйрәме, Ураза бәйрәме) уздыруы тыелмаган. Багаев Казан мәчетенә телефон линиясе кертү, йола максатлары өчен йөк машинасы сатып алу мәсәләсендә ярдәмен күрсәткән. 
1949 елда “большевикларча уяулыкны югалткан өчен” эшеннән алына.

 Чыганаклар 
«Не осуществлял политику партии в отношении религии» 

 Искәрмәләр 

Төркем:ТАССРда дини культ эшләре буенча Вәкилләр һәм Татарстан хөкүмәте каршындагы дин эшләре шурасы рәисләре